hotchpotch/miracl-hf-unified huggingface dataset:
การผ่าตัดตกแต่งเยื่อพรหมจารี
การผ่าตัดตกแต่งเยื่อพรหมจารี () เป็น การผ่าตัดเพื่อซ่อมแซมเยื่อพรหมจารี มาจากภาษากรีก "hymen" หมายความว่า"เนื้อเยื่อ"และ "raphḗ" หมายความว่า"การเย็บแผล"
ขั้นตอนดังกล่าวไม่ถือเป็นส่วนหนึ่งของหลักนรีเวชวิทยา แต่สามารถทำได้ที่ศูนย์ศัลยกรรมพลาสติกบางแห่ง โดยเฉพาะในสหรัฐอเมริกา เกาหลีใต้ และยุโรปตะวันตก โดยเป้าหมายหลักของการทำศัลยกรรมเยื่อพรหมจารีคือการทำให้เกิดเลือดออกในตอนมีเพศสัมพันธ์หลังการสมรสซึ่งในบางวัฒนธรรมถือว่าเป็นหลักฐานของความบริสุทธิ์
คำนี้อาจครอบคลุมขั้นตอนต่างๆที่แตกต่างกันอย่างน้อย 3 ขั้นตอน:
รายชื่อเครื่องอิสริยาภรณ์อาเซอร์ไบจาน
เครื่องอิสริยาภรณ์อาเซอร์ไบจาน ได้รับการตราไว้ในกฎหมายรัฐบัญญัติ "เครื่องอิสริยาภรณ์แห่งสาธารณรัฐอาเซอร์ไบจาน." สืบทอดรูปแบบมาจากดวงตราเครื่องอิสริยาภรณ์สหภาพโซเวียต โดยประธานาธิบดีอาเซอร์ไบจาน ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้.
ลิขิตรักข้ามดวงดาว
ลิขิตรักข้ามดวงดาว เป็นละครโทรทัศน์ไทยแนวโรแมนติก-ดราม่าที่นำซีรีส์เกาหลีชื่อดังอย่าง You Who Came from the Stars ยัยตัวร้ายกับนายต่างดาว มาสร้างเป็นละครซีรีส์เวอร์ชันภาษาไทย นำแสดงโดย ณเดชน์ คูกิมิยะ, ภีรนีย์ คงไทย ผลิตโดย บรอดคาซท์ ไทย เทเลวิชั่น เดิมกำกับการแสดงโดย พันธุ์ธัมม์ ทองสังข์ ก่อนจะเปลี่ยนเป็น ภวัต พนังคศิริ
ในปี พ.ศ. 2231 ยุคสมัยกรุงศรีอยุธยา อชิระ (ณเดชน์ คูกิมิยะ) มนุษย์ต่างดาวหนุ่มสุดหล่อเดินทางเข้ามาสำรวจทรัพยากรบนโลกแล้วเขาก็ได้เจอ แม่หญิงบัว วัย 15 ปี จึงทำให้เขารู้จักคำว่าความรักและความตาย โดยวันนั้นแม่หญิงบัวเกือบจะพลัดตกหน้าผา แต่เขาช่วยไว้ได้ทัน และทำให้เขากลับขึ้นยานไม่ทัน จึงติดอยู่บนโลกนับตั้งแต่วันนั้นจนถึงปัจจุบันในปี พ.ศ. 2563
จนกระทั่งมีข่าวจากสถาบันดาราศาสตร์ว่าจะมีดาวหางโคจรใกล้โลกมากที่สุดในรอบหลายปี ซึ่งจะทำให้เขากลับไปยังดาวที่จากมาได้ แต่เขากลับได้พบ ฟ้ารดา (ภีรนีย์ คงไทย) ซุปเปอร์สตาร์สาวเบอร์หนึ่งของเมืองไทยที่ย้ายมาอยู่ห้องติดกับเขาและคอยสร้างปัญหาให้ เขาจึงพยายามอยู่ห่างๆ แต่ก็ได้พบรูปวัยเด็กของฟ้ารดา ที่มีหน้าตาคล้ายกับแม่หญิงบัวที่เขาเคยพบไม่ผิดเพี้ยน และยิ่งได้พยายามห่างก็ยิ่งมีเรื่องให้อยู่ใกล้กัน ทำให้เขามั่นใจว่า แม่หญิงบัวกับฟ้ารดาคือคนเดียวกันแน่ๆ แต่เมื่อเขากำลังจะจากโลกนี้ เขาจึงพยายามหลีกเลี่ยงการอยู่ใกล้ แต่กลับทราบว่ามีคนกำลังปองร้ายเอาชีวิตฟ้ารดา การตัดสินใจต่อจากนั้นว่าเขาจะทำอย่างไร
การหยุดรัฐบาลในสหรัฐ
ในการเมืองสหรัฐ การหยุดรัฐบาลเกิดเมื่อรัฐสภาสหรัฐและประธานาธิบดีสหรัฐไม่สามารถผ่านกฎหมายงบจัดสรรเพื่อจัดหาเงินทุนแก่การดำเนินการและหน่วยงานของรัฐ ในกรณีนี้การตีความปัจจุบันของรัฐบัญญัติต่อต้านงบประมาณเพิ่มเติม (Antideficiency Act) กำหนดให้รัฐบาลกลางสหรัฐเริ่ม "หยุด" กิจกรรมที่ได้รับผลกระทบซึ่งเกี่ยวข้องกับการหยุดงานของบุคลากรที่ไม่จำเป็น และการลดขนาดกิจกรรมและบริการของหน่วยงาน ตั้งแต่ปี 2519 เมื่อมีการตรางบประมาณและกระบวนการงบจัดสรร จะมีช่องว่าง 19 ครั้งในการจัดหาเงินทุนงบประมาณ ซึ่งในจำนวนนี้ 8 ครั้งนำไปสู่การลดขนาดลูกจ้างของรัฐ ก่อนปี 2533 ช่องว่างการจัดหาเงินทุนไม่นำไปสู่การหยุดรัฐบาลเสมอไป แต่หลังปี 2533 มีการปฏิบัติให้ปิดรัฐบาลสำหรับช่องว่างจัดหาเงินทุนทุกครั้ง การหยุดยังเกิดในการปกครองระดับรัฐ/ดินแดนและท้องถิ่นด้วย
ระหว่างรัฐบาลโรนัลด์ เรแกน มีช่องว่างจัดหาเงินทุน 3 ครั้งที่นำไปสู่การหยุดน้อยกว่าหนึ่งวัน ช่องว่างการจัดหาเงินทุนในปี 2533 ระหว่างรัฐบาลจอร์จ เอช. ดับเบิลยู. บุชทำให้เกิดการหยุดสุดสัปดาห์ ระหว่างรัฐบาลบิล คลินตัน มีการหยุดรัฐบาลสมบูรณ์สองครั้งระหว่างปี 2538 และ 2539 กินเวลา 5 และ 21 วันตามลำดับ ซึ่งเกิดจากความเห็นไม่ตรงกันเรื่องจะตัดบริการภาครัฐหรือไม่ นำไปสู่การลดขนาดและความปั่นป่วนอย่างสำคัญ ระหว่างรัฐบาลบารัก โอบามา เกิดการปิดรัฐบาลระหว่างวันที่ 1–16 ตุลาคม 2556 ข้อพิพาทปฐมภูมิมาจากพรรคริพับลิกันต้องการชะลอหรือลดเงินทุนของรัฐบัญญัติคุ้มครองผู้ป่วยและการบริบาลที่เสียได้ หรือโอบามาแคร์ ในปี 2561 รัฐบาลดอนัลด์ ทรัมป์มีการหยุดเริ่มตั้งแต่วันที่ 20 มกราคม เวลา 0.00 น. ราชการที่สำคัญยังเปิดทำการอยู่ แต่กำลังพลกองทัพประจำการจะไม่ได้รับค่าจ้างจนสิ้นสุดการหยุด
การหยุดรัฐบาลมีผลรบกวนบริการของรัฐและเพิ่มค่าใช้จ่ายของรัฐบาลเนื่องจากเสียแรงงาน ระหว่างการปิดในปี 2556 สแตนดาร์ดแอนด์พัวส์ หน่วยงานประเมินผลการเงิน แถลงเมื่อวันที่ 16 ตุลาคมว่าการปิด "จนถึงปัจจุบันนำเงิน 24,000 ล้านดอลลาร์ออกจากเศรษฐกิจ" และ "ลดการเติบโตของจีดีพีปี 2556 ในไตรมาสสี่ต่อปีอย่างน้อยร้อยละ 0.6"
คณะพยาบาลศาสตร์ มหาวิทยาลัยพะเยา
คณะพยาบาลศาสตร์ มหาวิทยาลัยพะเยา () เป็นหน่วยงานวิชาการในกลุ่มวิทยาศาสตร์สุขภาพของมหาวิทยาลัยพะเยา ก่อตั้งขึ้นในปี พ.ศ. 2548
คณะพยาบาลศาสตร์ มหาวิทยาลัยพะเยา เดิมเป็นสาขาวิชาพยาบาลศาสตร์ จัดตั้งขึ้นเมื่อ พ.ศ. 2546 ต่อมาในปี พ.ศ. 2548 มหาวิทยาลัยนเรศวร วิทยาเขตสารสนเทศพะเยา ได้ยกเลิกสำนักวิชาวิทยาศาสตร์สุขภาพ แล้วแยกสาขาวิชาในสักกัด คือ สาขาวิชาพยาบาลศาสตร์ และสาขาวิชาบริบาลเภสัชกรรม ออกจัดตั้งเป็นสำนักวิชาใหม่คือ สำนักวิชาพยาบาลศาสตร์ และสำนักวิชาเภสัชศาสตร์ ในสังกัดสำนักวิชาวิทยาศาสตร์สุขภาพ มหาวิทยาลัยนเรศวร วิทยาเขตสารสนเทศพะเยา และในวันที่ 21 กรกฎาคม พ.ศ. 2550 สภามหาวิทยาลัยนเรศวร ได้มีมติให้เปลี่ยนชื่อ มหาวิทยาลัยนเรศวร วิทยาเขตสารสนเทศพะเยา เป็น มหาวิทยาลัยนเรศวร พะเยา เพื่อเตรียมการยกฐานะเป็นมหาวิทยาลัยเอกเทศตามพระราชบัญญัติมหาวิทยาลัยพะเยา พ.ศ. 2553 ซึ่งประกาศในราชกิจจานุเบกษาเมื่อวันที่ 16 กรกฎาคม พ.ศ. 2553 และมีผลให้สำนักวิชาพยาบาลศาสตร์ ได้รับการจัดตั้งขึ้นเป็นหน่วยงานวิชาการระดับคณะวิชา ตามบทบัญญัติในมาตรา 7 (3) แห่งพระราชบัญญัติมหาวิทยาลัยพะเยา พ.ศ. 2553 และประกาศลงในราชกิจจานุเบกษาเมื่อวันที่ 8 ธันวาคม พ.ศ. 2553 คณะพยาบาลศาสตร์ จึงเป็นคณะวิชาลำดับที่ 5 ของมหาวิทยาลัยพะเยา ตามประกาศดังกล่าว
ปัจจุบัน คณะพยาบาลศาสตร์ มหาวิทยาลัยพะเยา จัดการเรียนการสอนใน 2 หลักสูตร ได้แก่
แขวงตลาดน้อย
"บทความนี้เป็นแขวงในเขตสัมพันธวงศ์ กรุงเทพมหานคร ในส่วนของตำบลตลาดน้อย จังหวัดสระบุรี ดูที่: อำเภอบ้านหมอ"
แขวงตลาดน้อย เป็นแขวงหนึ่งในพื้นที่การปกครองของเขตสัมพันธวงศ์ กรุงเทพมหานคร
พื้นที่บริเวณตลาดน้อยเป็นถิ่นอยู่อาศัยของชาวจีนโพ้นทะเลและชาวไทยเชื้อสายจีนอีกแห่งหนึ่ง นอกเหนือจากย่านเยาวราชและสำเพ็งที่อยู่ใกล้เคียง มีประวัติความเป็นมาเก่าแก่ยาวนานตั้งแต่สมัยต้นกรุงรัตนโกสินทร์ เดิมเป็นตลาดที่คึกคักมาก โดยเรียกกันในภาษาแต้จิ๋วว่า "ตั๊กลักเกี้ย" (; "ลูกตลาด, ตลาดน้อย") มีที่มาจากเจ้าสัวเนียม หรือเจ๊สัวเนียม ผู้เป็นเจ้าของที่ดินแถบนี้มีลูกสาวคนหนึ่งชื่อ "น้อย" เป็นท่าเรือและชุมชนที่รุ่งเรืองก่อนเยาวราช โดยมีชาวโปรตุเกส เป็นชนกลุ่มแรกที่เข้ามาอาศัยอยู่ จากนั้นจึงตามมาด้วยชาวจีน, ชาวญวน รวมถึงเขมรมาปักหลักอาศัย ปัจจุบันมีสภาพเป็นบ้านเรือนที่อาศัยของผู้คนในลักษณะอาคารพาณิชย์ขนาดเล็ก และตรอกซอกซอยต่าง ๆ และยังมีศาสนสถานสำคัญของหลายศาสนา และมีสิ่งก่อสร้างที่เป็นจุดเด่น เช่น ริเวอร์ซิตี้ หรือ สะพานพิทยเสถียร อีกทั้งยังเป็นที่ตั้งของสำนักงานเขตสัมพันธวงศ์ โดยหลายอาคารนั้นเป็นอาคารที่เก่าควรค่าแก่การอนุรักษ์ มีมากถึง 64 อาคาร
ตลาดน้อยเป็นหนึ่งในสถานที่ท่องเที่ยวที่ได้รับความนิยม ด้วยความเก่าแก่ของอาคารสถานที่ และวิถีชีวิตของผู้คนที่ยังคงเหมือนเดิมเช่นในอดีตอยู่ โดยมีถนนสายหลัก คือ ถนนเจริญกรุง บนพื้นที่ติดกับแขวงมหาพฤฒาราม เขตบางรัก โดยเฉพาะอย่างยิ่งในซอยเจริญกรุง 22 หรือ ตรอกตลาดน้อย ภายในซอยมีหลายสถานที่ ๆ ได้รับความสนใจ เช่น ศาลเจ้าโจวซือกง, บ้านโซวเฮงไถ่ บ้านโบราณที่มีอายุกว่า 200 ปี สร้างด้วยสถาปัตยกรรมแบบซื่อเหอย่วนของจีน, เซียงกง หรือ ซอยวานิช 2 แหล่งรวมอะไหล่รถยนต์ที่มีชื่อเสียง, โบสถ์กาลหว่าร์ ศาสนสถานของศาสนาคริสต์นิกายโรมันคาทอลิก, กรมเจ้าท่า และธนาคารไทยพาณิชย์ สาขาตลาดน้อย ซึ่งเป็นธนาคารแห่งแรกของประเทศไทย ตัวอาคารธนาคารเป็นสถาปัตยกรรมแบบโบซาร์ผสมนีโอคลาสสิก โดยก่อสร้างตั้งแต่ พ.ศ. 2451 ติดริมฝั่งแม่น้ำเจ้าพระยา ปัจจุบันก็ยังคงเปิดให้บริการอยู่ ซึ่งอาคารแห่งนี้เคยได้รับรางวัลอนุรักษ์สถาปัตยกรรม ASA ในปี พ.ศ. 2525 และบูรณะปรับปรุงในปี พ.ศ. 2538 นอกจากนี้แล้วถนนเจริญกรุงในแถบนี้ในอดีตยังปรากฏร่องรอยรางของรถรางบนพื้นถนนอีกด้วย ก่อนจะถูกราดทับด้วยยางในปลายปี พ.ศ. 2558
12 ตายไม่เป็น
12 ตายไม่เป็น เป็นภาพยนตร์อเมริกันแนวสงคราม/ดราม่า ออกฉาย พ.ศ. 2561 กำกับโดย Nicolai Fuglsig เขียนบทโดย Ted Tally และ Peter Craig ดัดแปลงจากหนังสือสารคดีเรื่อง "Horse Soldier" เขียนโดย Doug Stanton
ชอว์บราเดอร์สสตูดิโอ
ชอว์บราเดอร์สสตูดิโอ () อดีตบริษัทผู้สร้างภาพยนตร์ที่ใหญ่ที่สุดของ ฮ่องกง
บริษัทชอว์บราเดอร์สก่อตั้งเมื่อวันที่ 27 ธันวาคม ค.ศ. 1958 โดยสองพี่น้องตระกูลชอว์หรือเฉาคือ รันมี่ ชอว์ และ รัน รัน ชอว์ ซึ่งก่อนหน้านั้นรันมี่ได้ร่วมมือกับพี่น้องอีก 2 คนคือ รันเย่ ชอว์ และ รันเต๋อ ชอว์ ตั้งบริษัทสร้างภาพยนตร์ชื่อ เถียนยี่ ที่ เซี่ยงไฮ้ และบริษัทจัดจำหน่ายภาพยนตร์ที่ สิงคโปร์ เมื่อ ค.ศ. 1925 แต่ทั้งสองบริษัทได้ปิดตัวลงใน ค.ศ. 1937
คะแล (รัฐกะเหรี่ยง)
คะแล () เป็นหมู่บ้านแห่งหนึ่งในรัฐกะเหรี่ยง ประเทศพม่า
ประวัติศาสตร์ติมอร์-เลสเต
ดินแดนติมอร์ตะวันออกเป็นอาณานิคมของประเทศโปรตุเกสตั้งแต่ปี พ.ศ. 2063 (ค.ศ. 1520) ภายหลังโปรตุเกสถอนตัวออกไปเมื่อปี พ.ศ. 2518 โดยมิได้จัดการปกครองให้แก่ติมอร์แต่อย่างใด เป็นเหตุให้ประเทศอินโดนีเซียได้ส่งทหารเข้ายึดครองติมอร์โดยผนวกเข้าเป็นจังหวัดที่ 27 ของประเทศอินโดนีเซีย ซึ่งต่อมาได้ถูกคัดค้านจากประชาชนชาวติมอร์เป็นเหตุให้เกิดความรุนแรงขึ้น โดยเฉพาะอย่างยิ่งตั้งแต่การชุมนุมทางศาสนาในพิธีมิสซาที่โบสถ์โมทาเอล (Motael) เมื่อวันที่ 12 พฤษภาคม ค.ศ. 1991 ริมทะเลกรุงดิลี โดยผู้ชุมนุมได้เดินขบวนไปยังสุสานซานตาครูซจำนวนผู้ร่วมชุมนุมจึงมีมากขึ้น และการชุมนุมก็เปลี่ยนเป็นการเรียกร้องเอกราช โดยมีนายชานานา กุฌเมา เป็นผู้นำที่มีบทบาทอย่างมากต่อการเรียกร้องเอกราชจากอินโดนีเซีย
อย่างไรก็ดีเมื่อรัฐบาลอินโดนีเซียยินยอมให้ชาวติมอร์ตะวันออกลงประชามติเพื่อแยกตัวเป็นเอกราชจากอินโดนีเซีย ในวันที่ 30 สิงหาคม พ.ศ. 2542 ประชาชนชาวติมอร์ตะวันออกกว่าร้อยละ 80 ออกเสียงสนับสนุนการแยกตัวเป็นเอกราช จึงก่อให้เกิดเหตุการณ์รุนแรงในติมอร์ตะวันออกโดยกลุ่มกองกำลังมิลิเทีย (militia) ที่นิยมอินโดนีเซีย สหประชาชาติจึงได้ตัดสินใจจัดตั้งกองกำลังนานาชาติ (International Force in East Timor – INTERFET) เมื่อ 15 กันยายน 2542 เพื่อส่งเข้าไปรักษาสันติภาพในติมอร์ตะวันออก ก่อนที่จะประกาศเอกราชในวันที่ 20 พฤษภาคม พ.ศ. 2545 ในขณะนี้ สหประชาชาติดำเนินการสนับสนุนติมอร์ตะวันออกภายใต้ United Nations Mission of Support in East Timor (UNMISET) ตั้งแต่ 20 พฤษภาคม พ.ศ. 2545
อาร์ต ตัวแม่งงงงงง
อาร์ต ตัวแม่งงงงงง () เป็นภาพยนตร์ดราม่าตลกเสียดสีจากประเทศสวีเดน ออกฉายครั้งแรกเมื่อปี 2017 เขียนบทและกำกับโดย Ruben Östlund นำแสดงโดย Claes Bang, Elisabeth Moss, Dominic West และ Terry Notary เป็นเรื่องราวเกี่ยวกับการประชาสัมพันธ์งานศิลปะ art installation และส่วนหนึ่งได้รับแรงบันดาลใจจากงาน installation ที่ Östlund และ Kalle Boman (โปรดิวเซอร์) ได้เคยสร้าง
สถานีรถไฟบ้านวะตะแบก
สถานีรถไฟบ้านวะตะแบก เป็นสถานีรถไฟชั้น 2 ตั้งอยู่ที่อำเภอเทพสถิต จังหวัดชัยภูมิ อยู่ห่างจากสถานีรถไฟกรุงเทพเป็นระยะทาง 263.13 กิโลเมตรสถานีนี้เป็นสถานีประจำอำเภอเทพสถิต และเป็นสถานีที่ตั้งอยู่ใกล้กับอุทยานแห่งชาติป่าหินงามมากที่สุด
แพนอเมริกันเวิลด์แอร์เวส์
แพนอเมริกันเวิลด์แอร์เวส์ ก่อตั้งในชื่อ แพนอเมริกันเวิลด์แอร์เวส์ หรือรู้จักกันในชื่อ แพนแอม เป็นอดีตสายการบินระหว่างประเทศที่ใหญ่ที่สุดของสหรัฐ ช่วงปี ค.ศ. 1927 จนถึงวันที่ 4 ธันวาคม ค.ศ. 1991 สายการบินก่อตั้งในปี ค.ศ. 1927 โดยเป็นการขนส่งผู้โดยสารและจดหมายระหว่างคีย์เวสต์ รัฐฟลอริดา กับฮาวานา ประเทศคิวบา สายการบินนี้ถูกยกย่องในด้านนวัตกรรมหลายอย่าง ในด้านอุตสาหกรรมการบินระหว่างประเทศ โดยริเริ่มใช้เครื่องบินไอพ่นอย่างโบอิ้ง 707, อากาศยานลำตัวกว้างอย่างโบอิ้ง 747 ซึ่งเป็นเครื่องบินที่ใหญ่ที่สุดในโลกในเวลานั้น และระบบสำรองคอมพิวเตอร์ และยังเป็นหนึ่งในสมาชิกก่อตั้งสมาคมขนส่งทางอากาศระหว่างประเทศ (IATA) สัญลักษณ์ของสายการบินนี้คือลูกโลกสีน้ำเงิน มักใช้คำว่า "คลิปเปอร์" ในชื่ออากาศยานตัวอย่างเช่น คลิปเปอร์เมดออฟเดอะซี (Clipper Maid of The Sea) ชุดของนักบินเป็นชุดสีขาว
แพนอเมริกันแอร์เวส์ ยุติการให้บริการเมื่อวันที่ 4 ธันวาคม ค.ศ. 1991 เนื่องจากปัญหาการเงินล้มละลายอันเนื่องมาจากปัจจัยบางอย่าง เช่น อุบัติเหตุทางเครื่องที่แพนแอมประสบปัญหานี้มาหลายเที่ยวบิน เช่น เที่ยวบิน 103, เที่ยวบินที่ 6 และภัยพิบัติท่าอากาศยานเตเนริเฟที่เครื่องบินแฟนแอมเที่ยวบินที่ 1736 ไปประสบเหตุกับเครื่องบินของสายการบินเคแอลเอ็ม เที่ยวบินที่ 4805 เหตุการณ์นี้ทำให้มีผู้เสียชีวิตมากที่สุดในประวัติศาสตร์การบินของมนุษยชาติ ทำให้ความเชื่อมั่นของสายการบินแพนแอมเองลดลงอย่างมาก ทำให้มีปัญหาการเงินแล้วล้มละลายไปในที่สุด
โซล ดีนัสตี
โซล ไดนาสตี หรือ โซล ดีนัสตี () เป็นทีมกีฬาอีสปอร์ตโอเวอร์วอตช์สัญชาติเกาหลี มีฐานอยู่ที่โซล เกาหลีใต้ ซึ่งปัจจุบันลงเล่นอยู่ในฤดูกาลปกติของโอเวอร์วอตช์ลีก (OWL) โซล ดีนัสตีเป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับสองที่ได้รับการเปิดตัวอย่างเป็นทางการโดยแอคติวิชั่นบลิซซาร์ด ทีมและในนามโซลสำหรับโอเวอร์วอตช์ลีกนั้นดำเนินงานภายใต้เคเอสวี อีสปอร์ต ซึ่งริเริ่มลงทุนโดยเควิน โช
รายชื่อผู้เล่นของโซล ไดนาสตีต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
นี่แหละความรัก (This is Love)
นี่แหละความรัก (This is Love) เป็นซิงเกิลเพลงของผลิตโชค อายนบุตร ต่อจากเพลง"โทษที่เอาแต่ใจ (sorry)" ที่เผยแพร่อย่างเป็นทางการในวันที่ 10 กรกฎาคม พ.ศ. 2560 ซิงเกิลเพลงนี่แหละความรัก (This is Love) ยังคงเป็นการทำงานในสังกัดค่ายเพลงไวท์มิวสิก ในเครือจีเอ็มเอ็ม แกรมมี่ ประพันธ์คำร้องและทำนองโดยอัจฉริยา ดุลยไพบูลย์ และเรียบเรียงโดย ธนพล มหธร เป็นแนวเพลงโซล, ฟังก์, อาร์แอนด์บี และมีกรูฟเบาๆ มีการปล่อยคลิปมิวสิควิดีโอเนื้อร้องอย่างเป็นทางการบนเว็บไซต์ยูทูบเป็นครั้งแรกเมื่อวันที่ 16 ธันวาคม พ.ศ. 2560 ก่อนจะปล่อยคลิปมิวสิควิดีโอตัวจริงเมื่อ 19 มกราคม พ.ศ. 2561
นี่แหละความรัก (This is Love) เป็นเพลงเพราะที่มีเมโลดี้หวานละมุน เสียงร้องอบอุ่น ทำนองโรแมนติก เนื้อเพลงความหมายดี และท่าเต้นสวย เป็นเพลงสตริงคอร์ดง่ายๆ สดใสๆ ฟังแล้วมีความสุข เพลงฟังแล้วติดหู ร้องตามได้ง่าย มีกรูฟเล็กๆ เต้นตามได้สบายๆ เนื้อเพลงสะท้อนความคิดและตัวตนของผลิตโชคที่พูดถึงความรักมากมายที่เขาได้รับจากแฟนเพลงทุกๆคน เขากล่าวว่าเพลงนี้ตั้งใจทำให้ทุกๆคนเพื่อเป็นการขอบคุณ ไม่ว่าคุณจะอยู่ที่ไหน จะเป็นใคร ทำอาชีพอะไร เพลงนี้เป็นของทุกคน
ส่วนคลิปมิวสิควิดีโอมีเนื้อหาโรแมนติกประทับใจ ใช้ฉากในยุคชีวิตคนเมืองปัจจุบันทั่วๆไป พาไปดูการใช้ชีวิตของผลิตโชค เบื้องหลังการฝึกซ้อมเพลง ฝึกซ้อมเต้นของผลิต ที่ดีบ้างร้ายบ้าง มีเหนื่อยมีท้อบ้าง แต่ที่ทำให้เขาได้ไปต่อก็เพราะความรักที่แฟนเพลงมีให้กับเขา เขามีแฟนเพลงทุกคนคอยเป็นแรงกำลังใจผลักดันและสนับสนุนเขาทำให้เขามีวันนี้ มิวสิควิดีโอถ่ายทอดผ่านท่าเต้นที่สวยงามที่นำภาษามือเข้ามาประกอบอย่างกลมกลืนน่าสนใจ เขาตั้งใจมากที่ต้องการสื่อสารว่าเขารับรู้ถึงความรักของแฟนเพลงจริงๆ และต้องการสื่อไปให้ถึงถึงแฟนเพลงที่บกพร้องทางการได้ยินเพราะแฟนเพลงกลุ่มนี้เป็นกลุ่มที่เป็กให้ความสำคัญเท่ากับคนอื่นๆและเป็นแรงบันดาลใจที่สำคัญให้กับเป๊ก โดยได้พี่วิทย์ เอเอฟ1 พชรพล จั่นเที่ยง นักออกแบบท่าเต้นได้นำเอาภาษามือเข้ามาประกอบการเต้นในมิวสิควิดีโอ มีผู้เชี่ยวชาญภาษามือมาเป็นที่ปรึกษาในการออกแบบท่าเต้น ทำให้ไม่ว่าแฟนเพลงจะเป็นใครก็สามารถเข้าใจเนื้อหาของเพลงนี้ได้ และเป็กน้ำตาซึมตั้งแต่ได้ดูคลิปมิวสิควิดีโอเพลงนี้ฉบับตัดต่อครั้งแรก
มิวสิควิดีโอเพลงนี่แหละความรัก (This is Love) มีการเปิดตัวเป็นครั้งแรกในกิจกรรมแฟนมิตติ้ง THIS IS LOVE 365 วัน… ฉันรักนุชes กับเป๊กผลิตโชค เมื่อวันที่ 12 ธันวาคม 2560 ที่ THE STUDIO 9, SHOW DC พร้อม PFC นับพัน(ผู้เข้าร่วมคือผู้โชคดีจากการสมัครเป็นสมาชิกช่อง GMM บนYouTube ครบ10ล้านคน)
คลิปวิดีโอแบบเนื้อเพลง เพลง"นี่แหละความรัก (This is Love)" อัปโหลดขึ้นเว็บไซต์ยูทูบครั้งแรกในวันที่ 16 ธันวาคม พ.ศ. 2560 และติดชาร์ท iTunes ในสองสัปดาห์แรก
อยากให้แววตาฉันเป็นคนอื่น (Why)
อยากให้แววตาฉันเป็นคนอื่น (Why) เป็นซิงเกิลเพลงของเป๊ก ผลิตโชค อายนบุตร คลิปมิวสิควิดีโอนี้อัปโหลดขึ้นบนเว็บไซต์ยูทูบอย่างเป็นทางการครั้งแรกในวันที่ 9 มีนาคม พ.ศ. 2559 เป็นการทำงานในสังกัดค่ายเพลงเวิร์คแก๊งค์ ค่ายเพลงสังกัดย่อยในเครือจีเอ็มเอ็ม แกรมมี่ ประพันธ์คำร้อง แต่งทำนองและเรียบเรียงโดยศรัณย์ วงศ์น้อย โดยมีกฤช กฤษณาวารินทร์ ผู้บริหารค่ายเพลงทำหน้าที่เป็นExecutive Producer เป็นเพลงแนวป๊อป โซลและอาร์แอนด์บี มีเนื้อหาเกี่ยวกับความรักไม่สมหวัง ไม่สามารถลืมรักคนเก่าได้ ที่มาของเพลงนี้ผลิตโชคเล่าว่ากฤช กฤษณาวารินทร์ Label Director ของเวิร์กแก๊งค์ เปิดโอกาสให้เขาได้ลองทำเพลงในแบบที่ตัวเองชอบได้ จึงขอให้แม็คสมาชิกวงอะแคปเปลล่า เซเว่น มาช่วยแต่ง
โลมา ลูกบุญมี
โลมา ลูกบุญมี เป็นทั้งแชมป์โลกมวยไทยหญิง 9 สมัย รวมถึงเป็นนักต่อสู้แบบผสมหญิงชาวไทยคนแรกที่ชนะการแข่งในสหรัฐ
โลมา ลูกบุญมี เริ่มชกมวยไทยตั้งแต่อายุ 8 ขวบ และเข้าแข่งขันในระดับอาชีพกว่า 200 ไฟต์ ตลอดจนเคยทำหน้าที่เป็นนักกีฬาวูซูทีมชาติไทย
เดือนพฤษภาคม พ.ศ. 2559 โลมาเป็นตัวแทนทีมชาติไทยเข้าแข่งขันรายการมวยไทยสมัครเล่นชิงแชมป์โลก 2016 ที่จัดขึ้น ณ เยินเชอปิง ประเทศสวีเดน ซึ่งเธอเป็นฝ่ายชนะคะแนนวารา เนโกรดินา จากประเทศรัสเซีย ส่งผลให้เธอเป็นผู้หญิงชาวไทยเพียงคนเดียวที่สามารถเข้าสู่รอบชิงชนะเลิศของการแข่งครั้งนี้
วันที่ 8 พฤษภาคม พ.ศ. 2560 โลมาได้เข้าแข่งขันรายการมวยไทยสมัครเล่นชิงแชมป์โลก 2017 รอบ 8 คนสุดท้าย ที่กรุงมินสก์ ประเทศเบลารุส ซึ่งเธอเป็นฝ่ายชนะคะแนนเวียรา บูกา จากประเทศรัสเซีย และวันที่ 9 พฤษภาคม รอบรองชนะเลิศ เธอเป็นฝ่ายชนะคะแนนเมอร์ไรมี มาซูส จากประเทศโมร็อกโก ส่วนในวันที่ 13 พฤษภาคม รอบชิงชนะเลิศ เธอเป็นฝ่ายชนะคะแนนลูดามิรา คลาสโลวา จากประเทศเจ้าภาพ ส่งผลให้โลมาเป็นแชมป์การแข่งครั้งนี้
วันที่ 13 มกราคม พ.ศ. 2561 โลมาเข้าแข่งขันรายการอินวิกตาไฟติงแชมเปียนชิพ ที่แคนซัสซิตี สหรัฐ โดยเธอเป็นฝ่ายชนะคะแนนเมลิสซา หวัง อย่างเป็นเอกฉันท์
ประตูชัย (แก้ความกำกวม)
ประตูชัย (Triumphal arch) อาจหมายถึง
ประตูชัยเวลลิงตัน
ประตูชัยเวลลิงตัน หรือซุ้มเวลลิงตัน () หรือเรียกชื่ออื่นว่าประตูชัยรัฐธรรมนูญ (Constitution Arch) หรือประตูชัยสวนกรีนพาร์ก (Green Park Arch) เป็นประตูชัยตั้งที่ด้านตะวันออกเฉียงใต้ของสวนไฮด์พาร์ก กลางกรุงลอนดอน สร้างระหว่าง พ.ศ. 2369 - 2374 ในบริเวณใกล้กับที่ตั้งปัจจุบัน ต่อมาได้มีการชะลออาคารมาตั้งไว้ ณ ที่ตั้งปัจจุบันเมื่อ พ.ศ.2425-2426 ด้านบนแต่เดิมมีอนุสาวรีย์ของดยุกแห่งเวลลิงตันคนที่ 1 ขี่ม้า ต่อมาถูกเปลี่ยนเป็นรูปหล่อควอดรีกา หรือเทพีทรงรถม้าสี่ตัว อนุสาวรีย์เดิมที่เป็นทหารขี่ม้าถูกย้ายไปที่ตั้งใหม่ ตัวประตูชัยประกอบด้วยซุ้มโค้งพร้อมประตูโลหะเปิดปิดได้่ ต่างจากประตูชัยวงเวียนดาวที่กรุงปารีส ซึ่งไม่มีประตูโลหะ ด้านในกลวงเช่นเดียวกัน
ประตูชัยเวลลิงตันตั้งใกล้กับคฤหาสน์แอปสลีย์ ซึ่งเป็นบ้านของดยุกแห่งเวลลิงตันคนที่ 1 ปัจจุบันสถานที่ทั้งสองดูแลโดยสำนักงานศิลปากรแห่งชาติอังกฤษ เปิดให้ผู้คนทั่วไปเข้าชม
ในปี พ.ศ. 2368 สมเด็จพระราชาธิบดีจอร์จที่สี่แห่งสหราชอาณาจักร มีพระราชบัญชาให้จัดสร้างประตูชัยเวลลิงตันและประตูชัยมาร์เบิลอาร์ชเพื่อฉลองชัยชนะของสหราชอาณาจักรเหนือฝรั่งเศสในสงครามนโปเลียน โดยให้ประตูชัยเวลลิงตันเป็นประตูเมืองลอนดอนชั้นในด้านตะวันตก ผู้ที่มาจากเนินรัฐธรรมนูญหรือคอนสติติวชันฮิลล์ (Constitution Hill) จะต้องผ่านประตูนี้ นอกจากนี้ยังถือว่าบ้านเลขที่ 1 กรุงลอนดอน หรือคฤหาสน์แอปสลีย์ตั้งอยู่บริเวณเดียวกัน เมื่อได้เวลาอันเหมาะแล้ว สถาปนิกชื่อเดซิมัส เบอร์ตัน (Decimus Burton) ออกแบบลักษณะประตูแบบคอรินเทียน โดยเดิมทีจะให้ผนวกกับประตูสวนไฮด์พาร์ด มีช่องเดียว สร้่างไม่ประณีตนักและตัดส่วนประกอบออกไปมาก ด้วยว่าพระมหากษัตริย์ทรงใช้จ่ายในการบำรุงพระราชวังบักกิงแฮมมาก ในชั้นต้นเคยมีการวางแผนให้ตัวประตูชัยประดับด้วยรูปปั้นเหล่าทหาร สิงโต ด้านในกลวง ด้านบนสุดเป็นรูปหล่อเทพีทรงรถม้าสี่ตัว
เนื่องจากประตูชัยของเดิมไม่มีสิ่งใดวางไว้เป็นเครื่องยอด ในปี พ.ศ.2389 ประตูชัยเวลลิงตันได้กลายเป็นฐานวางรูปหล่อด้วยทองแดงของอาร์เทอร์ เวลสลีย์ ผู้ดำรงตำแหน่งดยุคแห่งเวลลิงตันคนที่ 1 นายกรัฐมนตรี และแม่ทัพ มีขนาดสูง และหนักถึง 40 ตันยาว (40.62 เมตริกตัน) นับเป็นรูปหล่อขี่ม้าขนาดใหญ่ที่สุดที่เคยมีมา ทว่าก็ไม่สวยงามและมีคำวิจารณ์มาก
ด้านในของประตูชัยมีลักษณะกลวง เคยใช้เป็นสถานีตำรวจจนถึง พ.ศ. 2535 ต่อมาถูกโอนให้เป็นสมบัติของสำนักงานศิลปากรแห่งชาติเมื่อ พ.ศ. 2542 ด้านในเป็นนิทรรศการและดาดฟ้าสำหรับสังเกตการณ์ซึกหนึ่งของประตูชัยทำเป็นท่อระบายอากาศของถนนที่ขุดใต้ดินบริเวณนั้น
การหยุดรัฐบาลกลางสหรัฐ พ.ศ. 2561
การหยุดรัฐบาลกลางสหรัฐเริ่มเมื่อเวลาเที่ยงคืนตามเขตเวลาตะวันออก เมื่อวันที่ 20 มกราคม 2561 หลังไม่สามารถผ่านร่างกฎหมายจัดหาเงินทุนที่เกี่ยวข้องสำหรับการดำเนินการและหน่วยงานของรัฐ เกิดจากข้อพิพาทเกี่ยวกับการขยายสถานภาพของบุคคลที่ได้รับผลจากนโยบายการเข้าเมืองมาตรการผ่อนผันแก่ผู้เข้าเมืองเด็ก (Deferred Action for Childhood Arrivals, ย่อ DACA) และผู้ที่ได้รับการคุ้มครองตามโครงการนี้ควรถูกเนรเทศหรือไม่ นอกจากนี้ยังมีข้อพิพาทว่าควรมีการจัดหาเงินทุนแก่การสร้างกำแพงชายแดนเม็กซิโก–สหรัฐหรือไม่ ซึ่งเป็นนโยบายหลักหมุดระหว่างการรณรงค์หาเสียงประธานาธิบดีของดอนัลด์ ทรัมป์
การหยุดรัฐบาลกลางนี้เป็นการหยุดครั้งแรกในประวัติศาสตร์สหรัฐในขณะที่พรรคการเมืองเดียวกันครองเสียงข้างมากทั้งสองสภาและทำเนียบขาว (คือ พรรคริพับลิกัน) การหยุดปี 2561 เริ่มเมื่อวุฒิสภาสหรัฐไม่สามารถอนุมัติร่างกฎหมายที่สภาผู้แทนราษฎรผ่านเพื่อเปิดรัฐบาลต่อได้ การหยุดสิ้นสุดเมื่่อสมาชิกวุฒิสภาพรรคเดโมแครตตกลงยุติการอภิปรายประวิงเวลาและปิดอภิปรายด้วยคำมั่นว่าพรรคริพับลิกันจะอนุญาตให้มีการถกเถียงในกฎหมายอีกฉบับชื่อรัฐบัญญัติดรีมก่อนมติต่อเนื่องหมดอายุเมื่อวันที่ 8 กุมภาพันธ์ 2561
ปีงบประมาณ 2561 ของรัฐบาลสหรัฐเริ่มเมื่อวันที่ 1 ตุลาคม 2560 เนื่องจากยังไม่ผ่านร่างกฎหมายการจัดสรรเงินตามระเบียบเพื่อจัดหาเงินทุนแก่รัฐบาล รัฐสภาจึงจัดหาเงินทุนแก่รัฐบาลผ่านมติต่อเนื่องชั่วคราวสามมติ การจัดหาเงินทุนแก่รัฐบาลขยายเวลาจนถึงวันที่ 8 ธันวาคม 2560 22 ธันวาคม 2560 และ 19 มกราคม 2561 ตามลำดับ
การเจรจาร่างกฎหมายการจัดสรรเงินถาวรติดกับด้วยข้อพิพาทเรื่องนโยบายการเข้าเมืองมาตรการผ่อนผันแก่ผู้เข้าเมืองเด็ก (DACA), DACA เป็นนโยบายการเข้าเมืองของสหรัฐที่อนุญาตให้ปัจเจกบุคคลบางส่วนที่เข้าประเทศเป็นชนกลุ่มน้อย และเข้าหรืออยู่ในประเทศโดยไม่ชอบด้วยกฎหมาย ให้ได้รับมาตรการผ่อนผันการเนรเทศระยะเวลาสองปีที่ต่ออายุได้และมีสิทธิรับใบอนุญาตทำงาน ในปี 2560 มีปัจเจกบุคคลประมาณ 800,000 คน ที่ขึ้นทะเบียนในโครงการที่ DACA สร้าง รัฐบาลโอบามาตั้งนโยบายดังกล่าวผ่านการกระทำของฝ่ายบริหารในเดือนมิถุนายน 2555 เพื่อสนองต่อรัฐสภาที่ไม่สามารถผ่านรัฐบัญญัติดรีม (DREAM Act) รัฐบาลทรัมป์เลิก DACA ในเดือนกันยายน 2560 โดยกำหนดวันหมดอายุในเดือนมีนาคม 2561 โดยแถลงความนิยมว่ารัฐสภาควรผ่านวิธีแก้ปัญหาตามกฎหมาย
วันที่ 19 มกราคม 2561 รัฐบัญญัติการขยายอายุการจัดสรรเงินต่อเนื่องปี 2018 (H.R. 195) อยู่ระหว่างการพิจารณาเพื่อขยายเวลาการจัดหาเงินทุนถึงวันที่ 16 กุมภาพันธ์ 2561 ร่างกฎหมายผ่านสภาผู้แทนราษฎรเมื่อวันที่ 18 มกราคม แต่การออกเสียงลงคะแนนปิดอภิปรายในวุฒิสภาไม่ผ่าน มีผู้สนับสนุน 50 และคัดค้าน 49 ในขณะที่ต้องอาศัย 60 เสียงเพื่อยุติการอภิปรายประวิงเวลาที่มีพรรคเดโมแครตเป็นผู้นำ เมื่อเวลาประมาณ 22:45 น. ตามเวลามาตรฐานตะวันออก มีสมาชิกวุฒิสภาพรรคริพับลิกันห้าคน พรรคเดโมแครตห้าคนออกเสียงเห็ยชอบกับญัตติปิดอภิปรายในมติ ส่วนริพับลิกันสี่คนออกเสียงคัดค้านการปิดอภิปราย มติต่อเนื่องที่ผู้นำพรรคริพับลิกันสนับสนุนนี้ รวมการอนุญาตโครงการประกันสุขภาพเด็ก (CHIP) หกปีซึ่งไม่ได้รับเงินทุนตั้งแต่เดือนตุลาคม และชะลอภาษีสาธารณสุขหลายรายการซึ่งเกิดจากรัฐบัญญัติการบริบาลที่เสียได้ เดโมแครตนิยมมติสั้น ๆ ที่กินเวลาไม่กี่วัน โดยเจตนาเจรจาให้รวมการขยายเวลานโยบาย DACA
โรงเรียนเทศบาลบ้านหนองใหญ่
โรงเรียนเทศบาลบ้านหนองใหญ่ (อังกฤษ: Nongyai Municipal School) เดิมชื่อโรงเรียนเทศบาลบ้านหนองใหญ่(คุรุสามัคคี4) ก่อนนี้นักเรียนโรงเรียนไปเรียนที่โรงเรียน ประชาบาล ตำบลพระลับ 1 เมื่อวันที่ 1 พฤษภาคม ทางราชการได้ตั้งเป็นโรงเรียนสาขาของโรงเรียนพระคือวิทยาคาร ทำการสอนอยู่ศาลาการเปรียญ วัดบ้านหนองใหญ่ ศาลาวัดเดิม วัดอยู่ทางทิศเหนือของหมู่บ้าน หมู่ที่ 6 ต.พระลับ อ.เมือง จ.ขอนแก่น ขณะนี้เป็น ธรณีสงฆ์
เมื่อวันที่  17  มกราคม  2491  ทางราชการได้ตั้งโรงเรียนเอกเทศอาศัยศาลาวัดหลังเดิมเป็นที่เรียน  โดยนายอำเภอเป็นผู้จัดตั้งเงินเดือนครูและอุปกรณ์การศึกษา  ทางอำเภอเป็นผู้จ่ายให้และอุปกรณ์บางอย่างได้รับความร่วมมือจากชาวบ้านหนองใหญ่ร่วมกันบริจาคให้   เพื่อประโยชน์แก่การศึกษาเล่าเรียนแก่บุตรหลานของตน
ในระยะที่โรงเรียนอาศัยเรียนอยู่ศาลาวัดนี้ ทางครูมีครูหัวหน้าตำบล ครูในโรงเรียนกรรมการศึกษา ผู้ปกครอง และชาวบ้านหนองใหญ่ได้พร้อมใจกันวัดที่ดินสำหรับก่อสร้างโรงเรียนเป็นเอกเทศถาวร  ไว้ในที่สาธารณะของหมู่บ้าน  ซึ่งอยู่ทางทิศตะวันออกของป่าช้า  มีเนื้อที่ประมาณ  14  ไร่  ดังนั้นเมื่อวันที่  10  มกราคม  2494  ทางราชการจึงได้ปลูกสร้างอาคารเรียนถาวรขึ้นในที่ดินของโรงเรียน  ตามแบบ ป.1  ของกระทรวงศึกษาธิการ  ขนาด  1 ห้องเรียน  เป็นเรือนไม้ชั้นเดียว  สิ้นค่าก่อสร้าง  51,750  บาท  (ห้าหมื่นหนึ่งพันเจ็ดร้อยห้าสิบบาทถ้วน)  เป็นเงินของประชาชน  และครูทั้งอำเภอร่วมกันทอดกฐินสามัคคีบริจาคสมทบ  31,750  บาท  เงินงบประมาณทางราชการ  20,000  บาท  การก่อสร้างเสร็จเรียบร้อยตามแบบ  เมื่อวันที่  7  เมษายน 2501 ขนานนามว่า  “โรงเรียนประชาบาล  คุรุสามัคคี  4”  อาคารหลังนี้เป็นหลังแรก
เมื่อวันที่  1  กรกฎาคม  2511  ทางสภาจังหวัดขอนแก่นได้อนุมัติเงินภาษีบำรุงท้องที่  จำนวน  70,000 บาท  (เจ็ดหมื่นบาทถ้วน)  สร้างอาคารเรียนเพิ่มเติมอีกหนึ่งหลัง  ตามแบบ      ป.1ฉ.  ของกระทรวงศึกษาธิการ  ขนาด  2  ห้องเรียนสร้างเสร็จสมบูรณ์  เมื่อวันที่  5  สิงหาคม  2511 เป็นอาคารเรียนหลังที่  2  ทั้งนี้  ได้รับความร่วมมือจากสมาชิกสภาจังหวัดท่านหนึ่ง  คือ  นายทอง  เสงี่ยมพันธุ์  ข้าราชการบำนาญ  อดีตครูใหญ่โรงเรียนขอนแก่นวิทยายนได้มาเยี่ยมโรงเรียนเห็นความจำเป็นที่มีนักเรียนมากต้องอยู่ใต้ถุนหลายห้อง  ขณะนั้นข้าพเจ้าได้ดำรงตำแหน่งครูใหญ่อยู่โรงเรียนนี้จึงขอความร่วมมือและก็ได้ผลตอนหลังซึ่งเป็นเหตุได้อาคารเรียนหลังที่ 2 ปีนี้และได้ใช้ประโยชน์ตลอดมา
ต่อมาเมื่อเดือนกันยายน  2514 ทางวิทยาลัยเทคนิคขอนแก่นกรมอาชีวศึกษา  ต้องขยายเขตวิทยาลัยตกลงชดเชยค่าที่ดินและสิ่งก่อสร้าง  กับองค์การบริหารส่วนจังหวัดขอนแก่นในวงเงิน 1,500,000 บาท(หนึ่งล้านห้าแสนบาทถ้วน) ต่อมาทางองค์การบริหารส่วนจังหวัดขอนแก่นได้ซื้อที่ดินของนางไขนภา  โชติกเสถียร  ซึ่งมีเนื้อที่ 23 ไร่ 3 งาน 30 ตารางวา ในราคา 720,000 (เจ็ดแสนสองหมื่นบาทถ้วน )
เมื่อเดือนพฤษภาคม 2515  เทศบาลเมืองขอนแก่นได้ขยายเขตเทศบาลออกไปอีก  โรงเรียนนี้จึงอยู่ในเขตเทศบาล  ครูบางส่วน  ที่ดิน  อาคารเรียน ทรัพย์สิน  ครุภัณฑ์ต่าง ๆ ได้โอนมาสังกัดเทศบาลตั้งแต่วันที่ 1 ตุลาคม 2515 เรียกชื่อว่า “โรงเรียนเทศบาลบ้านหนองใหญ่ ”
โรงเรียนเทศบาลบ้านหนองใหญ่ จัดการเรียนการสอน ตั้งแต่ระดับปฐมวัย - มัธยมศึกษา ดังนี้
ถนนตก
ถนนตก (อักษรโรมัน: Thanon Tok) เป็นถนนและทางแยกแห่งหนึ่งของกรุงเทพมหานคร เป็นสี่แยกที่ตัดระหว่างถนนเจริญกรุงกับถนนพระรามที่ 3
ถนนตก เป็นส่วนหนึ่งของถนนเจริญกรุง ถือได้ว่าเป็นส่วนปลายสุดของถนนเจริญกรุง โดยเกิดขึ้นมาพร้อมกับถนนเจริญกรุงในปี พ.ศ. 2404 จึงถือว่าเป็นย่านชุมชนที่เก่าแก่อีกแห่งหนึ่งของกรุงเทพมหานคร บริเวณถนนตกนั้น ด้วยสภาพของตัวถนนตัดมาสิ้นสุดที่แม่น้ำเจ้าพระยา จึงถูกเรียกว่า "ถนนตก" ซึ่งหมายความถึงสุดถนนเจริญกรุงและตกแม่น้ำเจ้าพระยานั่นเอง โดยปลายสุดของถนนตกเป็นท่าเรือชื่อ ท่าน้ำถนนตก ซึ่งแต่เดิมท่าน้ำแห่งนี้เคยเป็นท่าเรือที่ผู้คนใช้สัญจร แต่ปัจจุบันการจราจรทางบกสะดวกสบายขึ้น ทำให้ท่าน้ำแห่งนี้ลดความสำคัญลงกลายเป็นเพียงท่าส่งสินค้าเท่านั้น
นอกจากนี้แล้ว บริเวณตั้งแต่ถนนตกถึงแยกสุรวงศ์ ในพื้นที่แขวงสี่พระยา เขตบางรัก ถือว่าเป็นจุดหนึ่งที่มีการจราจรติดมากที่สุดในกรุงเทพมหานคร (จากการสำรวจในปี พ.ศ. 2559) โดยเฉพาะเวลาเร่งด่วนช่วงเช้า ติดอยู่ในอันดับ 3 มีความเร็วเฉลี่ย 10.6 กม./ชม. และเวลาเร่งด่วนในช่วงเย็น อยู่ในอันดับ 1 โดยมีความเร็วเฉลี่ยเพียง 8.8 กม./ชม.เท่านั้น
เจโรลาโม การ์ดาโน
เจโรลาโม การ์ดาโน (, บางครั้งใช้ Girolamo หรือ Geronimo; 24 กันยายน ค.ศ. 1501 – 21 กันยายน ค.ศ. 1576) เป็นนักคณิตศาสตร์, นักวิทยาศาสตร์และแพทย์ชาวอิตาลี เป็นหนึ่งในผู้ริเริ่มวิชาความน่าจะเป็น, เป็นบุคคลแรก ๆ ที่แนะนำการใช้สัมประสิทธิ์ทวินาม, ทฤษฎีบททวินามและจำนวนลบในยุโรป รวมถึงร่วมคิดค้นเพลาขับและระบบล็อกแบบเข้ารหัส
เจโรลาโม การ์ดาโนเกิดที่เมืองปาวีอาในปี ค.ศ. 1501 เป็นบุตรของฟาซีโอ การ์ดาโนกับเคียรา มีเชรี ในวัยเด็กเขาได้รับการเลี้ยงดูที่ไม่ดีและเจ็บป่วยบ่อย เนื่องจากเป็นบุตรนอกสมรสและคลอดก่อนกำหนด ในปี ค.ศ. 1520 การ์ดาโนเรียนปรัชญาและวิทยาศาสตร์ที่มหาวิทยาลัยปาวีอา แทนวิชากฎหมายที่บิดาคาดหวัง ในช่วงสงครามอิตาลี (ค.ศ. 1521-1526) มหาวิทยาลัยปาวีอาถูกสั่งปิด ทำให้การ์ดาโนต้องย้ายไปเรียนที่มหาวิทยาลัยปาโดวา หลังเรียนจบ เขาพยายามเข้าเรียนต่อที่วิทยาลัยแพทย์ที่เมืองมิลาน แต่ได้รับการปฏิเสธ
ต่อมาการ์ดาโนย้ายไปอาศัยอยู่ที่เมืองซักโกลองโกเพื่อทำงานเป็นแพทย์โดยไม่มีใบอนุญาต ในปี ค.ศ. 1531 เขาแต่งงานกับลูเชีย แบนเดรินี ทั้งคู่มีบุตรด้วยกันสามคน การ์ดาโนได้รับความช่วยเหลือจนได้งานเป็นครูสอนคณิตศาสตร์ในเมืองมิลาน หลังได้รับใบอนุญาตประกอบโรคศิลปะ เขาทำงานเป็นแพทย์และครูสอนคณิตศาสตร์ควบคู่กันไปและประสบความสำเร็จในวิชาชีพแพทย์จนผู้ปกครองหลายคนต้องการตัว ในปี ค.ศ. 1543 การ์ดาโนดำรงตำแหน่งศาสตราจารย์ด้านการแพทย์ที่มหาวิทยาลัยปาวีอาและทำงานอยู่ที่นี่ถึงปี ค.ศ. 1560
ในปี ค.ศ. 1560 โจวันนี บัตติสตา บุตรชายคนโตของการ์ดาโนถูกจับข้อหาฆาตกรรมภรรยาตัวเองและถูกตัดสินประหารชีวิต เหตุการณ์ดังกล่าวรวมถึงการถูกกดดันจากเพื่อนร่วมงาน ทำให้การ์ดาโนย้ายไปดำรงตำแหน่งศาสตราจารย์ที่มหาวิทยาลัยโบโลญญาในปี ค.ศ. 1562 ต่อมาในปี ค.ศ. 1570 เขาถูกจับขึ้นศาลไต่สวนศรัทธาและถูกจำคุกอยู่หลายเดือน หลังพ้นโทษและถูกบอกเลิกตำแหน่งศาสตราจารย์ การ์ดาโนย้ายไปอยู่ที่กรุงโรมและได้รับเงินบำนาญจากสมเด็จพระสันตะปาปาเกรกอรีที่ 13 จนกระทั่งเสียชีวิตในปี ค.ศ. 1576
จังหวัดอือซึก-เกิล
จังหวัดอือซึก-เกิล (; ) เป็นจังหวัดหนึ่งของประเทศคีร์กีซสถาน มีพรมแดนติดกับจังหวัดอัลมาตี ประเทศคาซัคสถานทางทิศเหนือ จังหวัดชึยทางทิศตะวันตก จังหวัดนารึนทางทิศตะวันตกเฉียงใต้ และเขตปกครองตนเองซินเจียงอุยกูร์ทางทิศตะวันออกเฉียงใต้ ชื่อของจังหวัดมาจากทะเลสาบอือซึก-เกิล ซึ่งเป็นทะเลสาบน้ำเกลือที่ใหญ่เป็นอันดับสองของโลก โดยมีเมืองหลักคือคาราคอล
จังหวัดบัตเกนแบ่งเขตการปกครองออกเป็น 5 อำเภอ
จากการสำรวจสำมะโนประชากรในปี ค.ศ. 2009 กลุ่มชาติพันธุ์ของจังหวัดอือซึก-เกิล (ประชากรทางนิตินัย) คือ:
สโมสรฟุตบอลบาหลี ยูไนเต็ด
สโมสรฟุตบอลบาหลี ยูไนเต็ด เป็นสโมสรฟุตบอลอาชีพตั้งอยู่ที่เกียนยาร์รีเจนซี, จังหวัดบาหลี, ประเทศอินโดนีเซีย ปัจจุบันลงเล่นในลีกาวัน ซึ่งเดิมคืออินโดนีเซียซูเปอร์ลีก ฉายาของสโมสรคือ "Serdadu Tridatu" (นักรบตริดาตู) ก่อตั้งในชื่อปุตราซามารินดา เมื่อปี ค.ศ. 1989 ต่อมาเปลี่ยนชื่อเป็นบาหลี ยูไนเต็ด ในปี ค.ศ. 2015 และย้ายสนามเหย้าไปที่สนามกีฬาแกปเตนวันวายันดิปตาในปีนั้น
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ พิพัฒน์ ต้นกันยา
สโมสรฟุตบอลซันนาคั้ญฮหว่า
สโมสรฟุตบอลซันนาคั้ญฮหว่า () เป็นสโมสรฟุตบอลอาชีพตั้งอยู่ในจังหวัดคั้ญฮหว่า ประเทศเวียดนาม ปัจจุบันลงเล่นในวี-ลีก สนามเหย้าของพวกเขาคือสนามกีฬาญาจาง
ซันไวร์พุซกวึนกึซกอแกเรอควืร์นดรอบุซซันเทอซิลิยอกอกอโกค
ซันไวร์พุซกวึนกึซกอแกเรอควืร์นดรอบุซซันเทอซิลิยอกอกอโกค () หรือ ซันไวร์พุซกวึนกึซ () เป็นหมู่บ้านบนเกาะแองเกิลซีย์ ในประเทศเวลส์ในสหราชอาณาจักร ชื่อหมู่บ้านเป็นภาษาเวลส์ที่มีความหมายว่า "โบสถ์เซนต์แมรี่ในโพรงของสีน้ำตาลแดงใกล้กับน้ำวนที่รุนแรงของ St Tysilio ของถ้ำสีแดง" โดยชื่อตั้งขึ้นมาเพื่อให้หมู่บ้านเป็นที่รู้จักที่มีสถานีรถไฟที่ชื่อยาวที่สุด
ชื่อของเมืองนี้นั้นถือว่าเป็นชื่อสถานที่ที่ยาวที่สุด และเป็นชื่อสถานที่ที่ยาวเป็นอันดับสองในภาษาอังกฤษ ซึ่งอันดับหนึ่งเป็นของตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู
โรงเรียนบ้านสันโค้ง (เชียงรายจรูญราษฎร์)
โรงเรียนบ้านสันโค้ง (เชียงรายจรูญราษฎร์) ( เป็นโรงเรียนที่อยู่ในสังกัดของคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 1036 ถนนสนามบิน ตำบลรอบเวียง อำเภอเมือง จังหวัดเชียงราย
โรงเรียนบ้านสันโค้ง (เชียงรายจรูญราษฎร์) ก่อตั้งขึ้นเมื่อวันที่ 7 กรกฎาคม พ.ศ. 2453 โดยใช้ศาลาวัดเจ็ดยอดเป็นที่สอน มีครูสอนอยู่ 2 คนแต่เนื่องจากมีความจำเป็นในการประกอบวิชาชีพอื่น ดังนั้นจึงต้องยุบการสอนลง จนกระทั่งปี พ.ศ. 2462 ชาวบ้านได้ร่วมกันสร้างอาคารเพื่อบุตรหลานได้เรียนหนังสือ อาคารเรียนที่สร้างนี้ใช้ชื่อว่า "โรงเรียนเชียงรายจรูญราษฎร์"
ต่อมาได้เริ่มเรียนหลักสูตรกระทรวงศึกษาธิการ จนถึงวันที่ 28 ตุลาคม พ.ศ. 2476 จึงได้ย้ายมาอยู่สถานที่ตั้งปัจจุบันนี้ พ.ศ. 2502 โรงเรียนได้ยกฐานะเป็นโรงเรียนประเคราะห์ของจังหวัดเชียงราย
ปีการศึกษา พ.ศ. 2553 เป็นโรงเรียนในโครงการจัดการศึกษาเชิงระบบสู่โรงเรียนมาตรฐานสากล ปีการศึกษา 2553 – 2555
เจ้าชายอ็องรี เคานต์แห่งปารีส
เจ้าชายอ็องรีแห่งออร์เลอ็อง เคานต์แห่งปารีส ดยุกแห่งฝรั่งเศส () เป็นประมุขของราชวงศ์ออร์เลอ็องในปัจจุบัน
เจ้าชายอ็องรี เคานต์แห่งปารีส หรือ อ็องรีที่ 7 ประสูติเมื่อวันที่ 14 มิถุนายน พ.ศ. 2476 ณ เบลเยียม เป็นพระโอรสใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา สาเหตุที่พระองค์ประสูติในเบลเยียมเพราะว่าราชวงศ์ฝรั่งเศสขณะนั้นต้องหลบหนีรัฐประหาร ซึ่งพระบิดาและพระมารดาเสด็จมาประทับในเบลเยียม และเมื่อปี พ.ศ. 2493 ราชวงศ์ฝรั่งเศสสามารถนิวัติกลับประเทศได้ พระบิดา พระมารดาและพระบุตรก็ได้กลับประเทศฝรั่งเศส พระองค์ทรงเป็นพระเชษฐาแท้ๆใน เจ้าหญิงอาน ดัชเชสแห่งกาลาเบรีย
เมื่อวันที่ 25 สิงหาคม พ.ศ. 2483 เจ้าชายจีนส์ ดยุกแห่งกุสซี พระอัยกาสิ้นพระชนม์ พระบิดาของพระองค์จึงสืบทอดพระอิสริยยศ เคานต์แห่งปารีส ดยุกแห่งฝรั่งเศส โดยพระองค์ทรงศึกษาจากมหาวิทยาลัยไซแอน โปร คณะวิทยาศาสตร์
หลังจากทรงศึกษาจบแล้ว พระองค์ทรงเข้าทำงานที่สำนักเลขาธิการทั่วไปกลาโหมและความมั่นคงแห่งชาติ โดยทรงดูแลเรื่องชาวต่างชาติในฝรั่งเศส โดยหลังจากนั้นพระองค์ก็ไปเป็นทหารในเยอรมัน ก่อนจะทรงลาออกและเป็นอาจารย์สอนมหาวิทยาลัยในเมืองคอร์ซิกา
ในปี พ.ศ. 2506 พระองค์ได้กลับไปดำรงพระชนม์ชีพในประเทศฝรั่งเศส โดยประทับในอพาร์ตเมนต์เล็กๆไม่ใหญ่มาก โดยพระองค์ทรงพระอักษรหนังสือจำหน่ายเพื่อเป็นรายได้ดังนี้
นอกจากนี้พระองค์ยังทรงเป็นจิตกรและเปิดแบรนด์น้ำหอมเป็นของพระองค์เองด้วย
พระองค์ทรงเสกมรสครั้งแรกกับ ดัชเชสมาเรีย-เทเรซาแห่งเวือร์ทเทิมแบร์ค เมื่อวันที่ 5 กรกฎาคม พ.ศ. 2500 มีพระบุตรดังนี้
หลังจากนั้นในปี พ.ศ. 2527 พระองค์และพระชายาหย่าขาดกัน และทรงเสกสมรสใหม่กับ มิคาเอลลา คอนติโน ควนเนส รับพระราชทานพระอิสริยยศเป็น เจ้าหญิงมิคาเอลลา เคาน์เตสแห่งปารีส ดัชเชสแห่งฝรั่งเศส พระชายา แต่ไม่มีพระบุตรร่วมกัน
เขารันเตกมโบลา
เขารันเตกมโบลา () เป็นภูเขาในจังหวัดซูลาเวซีใต้ บนเกาะซูลาเวซี ประเทศอินโดนีเซีย ตั้งอยู่ทางตอนกลางค่อนไปทางใต้ของเกาะ ใกล้เมืองปาโลโป สูง 3,455 เมตร เป็นจุดสูงสุดของเกาะ
ซีดีเบลอับเบส
ซีดีเบลอับเบส (, ), หรือเรียกว่า เบลอับเบส เป็นเมืองหลวงของจังหวัดซีดีเบลอับเบส ประเทศแอลจีเรีย เมืองมีประชากรราว 200,000 คน ในปี ค.ศ. 2005 เมืองตั้งชื่อตาม ซีดี เบล อับเบส พระมุสลิมที่ถูกฝังอยู่ที่เมืองนี้ เป็นเมืองศูนย์กลางการค้า มีพื้นที่ปลูกไร่องุ่นที่สำคัญ ตลาดสวน สวนผลไม้ และไร่ธัญพืช เดิมทีล้อมด้วยกำแพงประตู 4 บาน เมืองเป็นที่ตั้งของมหาวิทยาลัย ซีดีเบลอับเบสอยู่ห่างจากทะเลเมดิเตอร์เรเนียน 75 กม. เมืองตั้งเมื่อ ค.ศ. 1843 เป็นสำนักงานใหญ่ของกองทหารต่างด้าวชาวฝรั่งเศสจนกระทั่งเมื่อแอลจีเรียได้รับเอกราชใน พ.ศ. 1962
เซิร์ต
เซิร์ต ( บางครั้งเขียน "Sirt", "Surt", "Sert" หรือ "Syrte" ; , ; จาก ), เป็นนครในประเทศลิเบีย ตั้งอยู่ทางชายฝั่งทิศใต้ของอ่าวซีดรา เซิร์ตตั้งอยู่ครึ่งทางระหว่างเมืองตริโปลีกับเบงกาซี เมืองตั้งถิ่นฐานช่วงต้นศตวรรษที่ 20 โดยชาวลิเบียเชื้อสายอิตาลี บนพื้นที่ป้อมปราการศตวรรษที่ 19 ที่สร้างโดยชาวตริโปลีเชื้อสายออตโตมัน และได้เติบโตเป็นนครหลังสงครามโลกครั้งที่สอง
รายชื่อเครื่องราชอิสริยาภรณ์ราชอาณาจักรยูโกสลาเวีย
เครื่องราชอิสริยาภรณ์ราชอาณาจักรยูโกสลาเวีย มีรากฐานมาตั้งแต่สมัย ราชอาณาจักรเซอร์เบีย สืบเนื่องจนถึงสมัยราชอาณาจักรยูโกสลาเวีย โดย สมเด็จพระราชาธิบดีทรงเป็นประธานแห่งอิสริยาภรณ์ เป็นผู้พระราชทานให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้.
เอเอฟซีแชมเปียนส์ลีก 2018 รอบแบ่งกลุ่ม
รอบแบ่งกลุ่ม ของการแข่งขันเอเอฟซีแชมเปียนส์ลีก 2018 จะลงเล่นตั้งแต่วันที่ 12 กุมภาพันธ์ ถึง 18 เมษายน 2561. มีทีมที่เข้าร่วมการแข่งขันทั้งสิ้น 32 ทีมในรอบแบ่งกลุ่มเพื่อที่จะค้นหา 16 ทีมในการแข่งขัน รอบแพ้คัดออก ของ เอเอฟซีแชมเปียนส์ลีก 2018.การจับสลากสำหรับรอบแบ่งกลุ่มจะจัดขึ้นในวันที่ 6 ธันวาคม พ.ศ. 2560, 16:30 MYT (),ที่ เอเอฟซี เฮาส์ ใน กัวลาลัมเปอร์, ประเทศมาเลเซีย. 32 ทีมได้ถูกจับสลากอยู่ในแปดกลุ่มจากสี่ทีม: แต่ละสี่กลุ่มในโซนตะวันตก (กลุ่ม เอ–ดี) และโซนตะวันออก (กลุ่ม อี–เอช). ทีมที่มาจากสมาคมเดียวกันจะไม่สามารถจับสลากอยู่ในกลุ่มเดียวกันได้.ในรอบแบ่งกลุ่ม, แต่ละกลุ่มจะลงเล่นในรูปแบบเหย้าและเยือนแบบพบกันหมด. ชนะเลิศและรองชนะเลิศของแต่ละกลุ่มจะได้ผ่านเข้าสู่ รอบ 16 ทีมสุดท้าย ของ รอบแพ้คัดออก.
เจ้าหญิงมารีแห่งลิกเตนสไตน์ (ประสูติ ค.ศ. 1959)
เจ้าหญิงมารีแห่งลิกเตนสไตน์ (ประสูติ พ.ศ. 2502) (
เจ้าหญิงมารีแห่งลิกเตนสไตน์ (ประสูติ พ.ศ. 2502) ประสูติเมื่อวันที่ 3 มกราคม พ.ศ.2502 ณ ฝรั่งเศส เป็นพระธิดาพระองค์ใหญ่ใน เจ้าชายเฮนรี เคานต์แห่งปารีส (ประสูติ พ.ศ. 2476) กับ ดัชเชสมาเรีย-เทเรซาแห่งเวือร์ทเทิมแบร์ค พระชายาพระองค์แรก ครั้นพระองค์ประสูติ เจ้าชายจีนส์ ดยุกแห่งกุสซี พระอัยกาได้รับการถวายจดหมายจาก นายพลชาลล์ เดอโกลล์ นายพลแห่งกองทัพฝรั่งเศส เนื้อหาในจดหมายนั้นเป็นการแสดความยินดีต่อการประสูติของพระนัดดาในเจ้าชายจีนส์ พระองค์ได้รับศีลล้างบาปหลังจาก 17 วันที่ประสูติ โดยพระคาร์ดินัลมอริค ฟินตี อาร์คบิชอปแห่งกรุงปารีสในขณะนั้น โดยพระบิดามารดาทูลหัวได้แก่
ขณะทรงพระเยาว์ทรงใช้ชีวิตในปารีส จนกระทั่งปี พ.ศ. 2505 เมื่อพระชันษาได้ 3 ชันษา และเมื่อปี พ.ศ. 2507 ทรงพำนักในเมืองนับมอนต์
พระองค์ทรงเรียนจบจากมหาวิทยาลัยอคนเซอ เดอ ปารีส และทรงงานในด้านประชาสัมพันธ์ในเจนีวา และทรงงานเรื่องการพัฒนาการทางด้านสติปัญญา โดยทรงจัดตั้งกองทุนชื่อ เจ้าหญิงมารี เดอ ปารีส และทรงใช้เวลาหลายปีในการหาเงินระดมทุนช่วยเหลือเด็กยากจนในบราซิล หลังจากนั้นได้ทรงลาออกและทรงงานวารสารคาทอลิคในปารีส และปี พ.ศ. 2527 เสด็จกลับเจนีวา เพื่อทรงจดเทะเบียน Enfants et Jeunes de la Rue ("Street Kids") ซึ่งเป็นการรับรองให้มีบุคคลากรสานต่อด้านงานในพระองค์ ทั้งนี้ยังทรงกระจายความช่วยเหลือไปยังเด็กในโคลอมเบีย อีกด้วย
ขณะเสด็จกลับปารีส เป็นการถาวร พระองค์ได้รับการถวายตำแหน่ง หัวหน้าคณะกรรมาธิการบริการด้านการแพทย์และการสอนพิเศษ และทรงสนับสนุนให้มีการประชุมเกี่ยวกับมนุษยธรรมในยุโรป
พระองค์ทรงเสกสมรสกับ เจ้าชายกันคาแห่งลิกเตนสไตน์ ในเดือนกันยายน ปี พ.ศ. 2531 ณ ริโอเดจาเนโร รับพระราชทานพระอิสริยยศ เจ้าหญิงแห่งลิกเตนสไตน์ พระชายา มีพระบุตรดังนี้
หลังจากสมรสแล้วพระองค์ พระสวามีและพระบุตรเสด็จไปประทับฝรั่งเศสเป็นบางครั้งเพื่อทรงเยี่ยมพระบิดาพระมารดาและพระญาติวงศ์
อกหวำ
อกหวำ () เป็นความผิดปกติแต่กำเนิดชนิดหนึ่งของผนังอกด้านหน้า ทำให้กระดูกสันอกและซี่โครงเจริญผิดปกติ ส่งผลให้หน้าอกมีลักษณะบุ๋มลงไปตรงกลาง อาจเป็นมาตั้งแต่เกิดหรือเริ่มเป็นให้เห็นเมื่อเข้าวัยรุ่นก็ได้
หากเป็นไม่มากมักถือว่าเป็นปัญหาด้านความสวยงามเพียงอย่างเดียว แต่หากเป็นมากอาจส่งผลต่อการทำงานของหัวใจและปอด และทำให้เกิดอาการปวดหน้าอกหรือปวดหลังได้
ผู้ป่วยอาจได้รับผลกระทบทางลบต่อจิตใจ และอาจพยายามหลีกเลี่ยงกิจกรรมที่ต้องเปิดเผยความผิดปกติในที่ชุมชน
หากมีอาการน้อยไม่จำเป็นต้องทำการแก้ไข หากเป็นมากอาจต้องแก้ไขอาจด้วยวิธีแบบรุกล้ำหรือแบบไม่รุกล้ำหรือแบบผสมผสาน หากต้องผ่าตัด ก่อนผ่าตัดมักต้องมีการตรวจเพิ่มเติม เช่น ซีทีสแกน การตรวจการทำงานของปอด และการตรวจการทำงานของหัวใจ เช่น การตรวจคลื่นไฟฟ้าหัวใจ เป็นต้น
งานประกาศผลรางวัลออสการ์ ครั้งที่ 90
งานประกาศผลรางวัลออสการ์ ครั้งที่ 90 เป็นงานประกาศมอบรางวัลที่จัดขึ้นโดยสถาบันศิลปะและวิชาการทางภาพยนตร์สำหรับภาพยนตร์ที่เข้าฉายในปี พ.ศ. 2560 ซึ่งจะจัดขึ้นในวันที่ 4 มีนาคม พ.ศ. 2561 ณ โรงมหรสพดอลบีเธียเตอร์ ในฮอลลีวูด, รัฐแคลิฟอร์เนีย
ผู้ได้รับรางวัล แสดงเป็น ตัวหนา
เจ้าชายฟร็องซัว เคานต์แห่งเคลมอนต์
เจ้าชายฟร็องซัว เคานต์แห่งเคลมอนต์ (
เจ้าชายฟร็องซัว เคานต์แห่งเคลมอนต์ ประสูติเมื่อวันที่ 7 กุมภาพันธ์ พ.ศ. 2504 ณ ประเทศฝรั่งเศส เป็นพระบุตรพระองค์ที่ 2 และพระโอรสพระองค์แรกใน เจ้าชายเฮนรี เคานต์แห่งปารีส (ประสูติ พ.ศ. 2476) และ ดัชเชสมาเรีย-เทเรซาแห่งเวือร์ทเทิมแบร์ค พระชายาพระองค์แรก ทรงมีพระบิดามารดาทูลหัวคือ เจ้าชายเฮนรี เคานต์แห่งปารีส (1908-1999) พระอัยกา และ อาร์ชดัชเชสโรสแห่งออสเตรีย พระอัยยิกาฝั่งพระมาดา พระองค์ทรงเป็นรัชทายาทลำดับที่ 1 ในการสืบพระอิสริยยศ เคานต์แห่งปารีส ดยุกแห่งฝรั่งเศส แต่พระองค์ทรงมีพระโรคที่ติดมาแต่ครั้นประสูติ คือโรคท็อกโซพลาสมา ส่งผลให้มีความบกพร้่องทางพระวรกาย และพระทัย ซึ่งเจ้าหญิงมาเชีย พระขนิษฐาก็ประชวรด้วยโรคเดียวกับพระองค์
เมื่อวันที่ 30 ธันวาคม พ.ศ. 2560 เจ้าชายจีนส์ ดยุกแห่งเวนมอนต์ พระอนุชาได้แถลงการณ์ว่า เจ้าชายฟร็องซัว เคานต์แห่งเคลมอนต์ ได้สิ้นพระชนม์ลงอย่างสงบแล้ว สิริพระขันษา 56 ปี โดยสาเหตุของการสิ้นพระชนม์นั้นมาจากอาการป่วยของโรคนั่นเอง
เจ้าชายเฮนรี เคานต์แห่งปารีส (ประสูติ พ.ศ. 2476) ดยุกแห่งฝรั่งเศส ประมุขพระราชวงศ์ออร์เลอ็องแห่งฝรั่งเศส พร้อมด้วยเจ้าหญิงมิคาเอล่า เคานต์เตสแห่งปารีส พระชายา พร้อมด้วยสมาชิกพระราชวงศ์ออร์เลอองส์ของฝรั่งเศส เสด็จไปในการพิธีพระศพ เจ้าชายฟร็องซัว เคานต์แห่งเคลมอนต์ พระโอรส ซึ่งสิ้นพระชนม์เมื่อวันที่ 31 ธันวาคม พ.ศ. 2560 ที่ผ่านมา สิริพระชันษา 56 ปี พิธีพระศพจัดขึ้น ณ วิหารหลวงประจำพระราชวงศ์ออร์เลอ็อง เมืองเดรอซ์ สาธารณรัฐฝรั่งเศส
การวินิจฉัยแยกโรค
การวินิจฉัยแยกโรค () เป็นกระบวนการหนึ่งของการวินิจฉัยทางการแพทย์ ที่เป็นการพิจารณาว่าโรคหรือภาวะหนึ่งๆ มีความเหมือนหรือต่างจากโรคหรือภาวะอื่นๆ ที่อาจมีลักษณะทางคลินิกใกล้เคียงกันอย่างไรบ้าง ทำโดยแพทย์หรือบุคลากรสาธารณสุขเพื่อหาคำวินิจฉัยที่ถูกต้องของผู้ป่วย หรืออย่างน้อยทำเพื่อตรวจดูว่าผู้ป่วยที่มาด้วยอาการดังที่เห็นนี้มีโรคที่เป็นอันตรายมากหรือไม่ เพื่อแยกโรคที่อันตรายเหล่านั้นออกไปก่อนเป็นสำคัญ แต่ละตัวเลือกมักถูกเรียกว่าคำวิจิจฉัยแยกโรค เช่น ผู้ป่วยที่มาด้วยอาการไอ เมื่อผ่านการตรวจแล้วอาจได้คำวินิจฉัยสุดท้ายเป็นไข้หวัดธรรมดา แต่ระหว่างนั้นแพทย์อาจมีคำวินิจฉัยแยกโรคในใจคือโรคหลอดลมอักเสบ ซึ่งจะต้องซักประวัติและตรวจร่างกายหรือแม้แต่ส่งตรวจทางห้องปฏิบัติการ เพื่อให้แน่ใจว่าผู้ป่วยไม่ได้เป็นโรคอันตรายดังที่ว่านั้น เป็นต้น
โคตรใหญ่ฟัดเหล็ก
โคตรใหญ่ฟัดเหล็ก (; )  เป็นภาพยนตร์แนวนิยายวิทยาศาสตร์ ไซเบอร์พังก์ ทริลเลอร์สัญชาติจีน ที่กำกับภาพยนตร์โดย จาง ลีเจีย นำแสดงโดยเฉินหลง, โชว์ หลัว, โอวหยาง นานา, คอลแลน มัลเวย์, เดเมียน การ์วีย์ ภาพยนตร์เรื่องนี้ออกฉายในประเทศจีน และในประเทศไทยพร้อมกัน คือวันที่ 22 ธันวาคม 2017
เจ้าหน้าที่ลินตง ที่ต้องใช้ชีวิตในซิดนีย์เพื่อปกป้อง แนนซี่ หรือ ซีซี ลูกสาวของเขาที่ฟื้นจากความตายหลังได้รับการผ่าตัดเปลี่ยนถ่ายหัวใจจักรกลจากฝีมือของนักวิทยาศาสตร์แต่เขาจำเป็นต้องปกปิดตัวตนเพื่อให้รอดพ้นจาก "อังเดร" อดีตหนูทดลองที่กลายเป็นปีศาจหัวใจจักรกลสังหารที่ต้องการจับตัวแนนซี หวังใช้เลือดรักษาร่างกายและแก้แค้นลินตง ที่ทำให้เขาต้องใช้ชีวิตอยู่แต่ในห้องปลอดเชื้อหลังการปะทะกันเมื่อ 30 ปีก่อน โดยมี ลีสัน หัวขโมยหนุ่มที่มุ่งตามหาสมบัติของครอบครัวมาร่วมในเกมไล่ล่าครั้งนี้ด้วย
สุพร ปีนะกาตาโพธิ์
สุพร ปีนะกาตาโพธิ์ (; เกิด 12 กรกฎาคม 2538) หรือ ตาต้าร์ นักฟุตบอลชาวไทยในตำแหน่ง แบ็คขวา ปัจจุบันลงเล่นให้กับ เอสซีจี เมืองทอง ยูไนเต็ด
แปซิฟิค ริม ปฏิวัติพลิกโลก
แปซิฟิค ริม ปฏิวัติพลิกโลก () เป็นภาพยนตร์แนวบันเทิงคดีวิทยาศาสตร์สัตว์ประหลาด เป็นผลงานเขียนบทและกำกับโดย Steven S. DeKnight โดยมี Emily Carmichael, Kira Snyder, T.S. Nowlin ร่วมเขียนบท ดัดแปลงจากโครงเรื่องโดย DeKnight และ Nowlin เป็นภาคต่อของ "แปซิฟิค ริม สงครามอสูรเหล็ก" นำแสดงโดย John Boyega, Scott Eastwood, Cailee Spaeny, Jing Tian, และ Adria Arjona
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 8
กลุ่ม 8 ของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: โปรตุเกส, สวิตเซอร์แลนด์, โรมาเนีย, เวลส์, บอสเนียและเฮอร์เซโกวีนา, และ ลิกเตนสไตน์. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 28 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เวลาคือ CET/CEST.
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 9
กลุ่ม 9 ของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: ฝรั่งเศส, สโลวีเนีย, มอนเตเนโกร, บัลแกเรีย, คาซัคสถาน, และ ลักเซมเบิร์ก. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 28 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เวลาคือ CET/CEST.
พลพจน์ พูลนิล
พลพจน์ พูลนิล ชื่อเล่น ข้าวตู เกิดเมื่อวันที่ 20 ธันวาคม พ.ศ. 2535 เป็นนักแสดงชาวไทยสังกัดสามเศียร เป็นที่รู้จักจาก
พลพจน์ พูลนิล เกิดที่เพชรบุรี มีผลงานการแสดงครั้งแรกจากละครพื้นบ้าน 
"แก้วหน้าม้า" "สี่ยอดกุมาร" "เทพสามฤดู"สังข์ทอง ่ ่ จบการศึกษาระดับมัธยมศึกษาที่โรงเรียนหัวหินวิทยาลัย จบการศึกษาระดับปริญญาตรี คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ
สโมสรฟุตบอลโยวิลทาวน์
สโมสรฟุตบอลโยวิลทาวน์ () เป็นสโมสรฟุตบอลอาชีพ ตั้งอยู่ที่เมืองโยวิล เทศมณฑลซัมเมอร์เซต ประเทศอังกฤษ ปัจจุบันลงเล่นในลีกทู ซึ่งเป็นลีกระดับที่สี่ของอังกฤษ พวกเขาชนะเลิศลีกทูในฤดูกาล 2004–05 และเคยเลื่อนชั้นสู่แชมเปียนชิปด้วยการเพลย์ออฟในลีกวัน ปี 2013 สโมสรก่อตั้งในปี ค.ศ. 1895 และอีก 108 ปีต่อมา พวกเขาได้เล่นในระบบลีกฟุตบอลครั้งแรก หลังจากที่เลื่อนชั้นจากฟุตบอลคอนเฟอเรนซ์ ในฐานะผู้ชนะเลิศ ในปี ค.ศ. 2003
โยวิลเคยเป็นหนึ่งในสโมสรนอกลีกที่ประสบความสำเร็จมากที่สุดในรายการเอฟเอคัพ ด้วยการเอาชนะสโมสรจากฟุตบอลลีก นั่นคือชัยชนะเหนือซันเดอร์แลนด์ ในรอบที่สี่ ค.ศ. 1949 ผ่านเข้ารอบและไปเยือนแมนเชสเตอร์ยูไนเต็ดที่สนามเมนโรด หลังจากนั้นเมื่อโยวิลเข้าสู่ระบบฟุตบอลลีกแล้ว พวกเขาสามารถผ่านเข้าสู่รอบที่สาม เอฟเอคัพ ในปี ค.ศ. 2004 จับสลากพบกับลิเวอร์พูล ก่อนที่ทางสโมสรจะจำหน่ายแผ่นเสียง "โยวิลทรู" ซึ่งติดอันดับที่ 36 ในยูเคซิงเกิลชาร์ต ความสำเร็จนี้ได้ต่อยอดมาถึงปี ค.ศ. 2005 เมื่อพวกเขาผ่านเข้ารอบที่สี่ และจับสลากไปเยือนชาร์ลตันแอธเลติก สโมสรจากพรีเมียร์ลีก ก่อนที่จะแพ้ไป 3–2
สนามเหย้าคือ ฮิวอิชปาร์ก สร้างในปี ค.ศ. 1990 อยู่บริเวณค่ายทหารเก่า ตั้งชื่อตามสนามก่อนหน้า คือ ฮิวอิชแอธเลติกกราวด์ ฉายาของสโมสรคือ "The Glovers" เนื่องจากเป็นเมืองที่มีอุตสาหกรรมผลิตถุงมือในช่วงคริสตศตวรรษที่ 18-19
สโมสรฟุตบอลบาเซิล
สโมสรฟุตบอลบาเซิล 1893 ("Fussball Club Basel 1893") หรือรู้จักกันในชื่อ บาเซิล หรือ FCB เป็นสโมสรฟุตบอลอาชีพของประเทศสวิตเซอร์แลนด์ ตั้งอยู่ที่เมืองบาเซิล เป็นหนึ่งในสโมสรที่ประสบความสำเร็จมากที่สุดของประเทศ คว้าแชมป์สวิสซูเปอร์ลีก 20 สมัย มากที่สุดเป็นอันดับที่สองในบรรดาสโมสรสวิส
สโมสรประสบความสำเร็จมากในช่วงคริสตทศวรรษ 1960-70 โดยคว้าแชมป์ลีก 7 สมัยในช่วงปี ค.ศ. 1967-1980 แต่ต่อมาช่วงคริสตทศวรรษ 1980 บาเซิลต้องพบกับความยากลำบาก เมื่อพวกเขาไม่สามารถไปแข่งขันในรายการระดับทวีปเป็นเวลาหลายปี และยังต้องตกชั้นในปี ค.ศ. 1987 ต่อมาในช่วงคริสตทศวรรษ 2000 บาเซิลเลื่อนชั้นกลับสู่ลีกสูงสุดอีกครั้ง ในปี ค.ศ. 2002 พวกเขาคว้าแชมป์ลีกครั้งแรกในรอบ 22 ปี และคว้าแชมป์ลีกได้อีก 9 สมัยจาก 13 ฤดูกาล บาเซิลยังคว้าแชมป์ฟุตบอลถ้วย สวิสคัพ 11 สมัย
บาเซิลเข้าร่วมแข่งขันในรายการระดับทวีปยุโรปทุกฤดูกาลตั้งแต่ฤดูกาล 1999–2000 เป็นต้นมา ในฤดูกาล 2001–02 สโมสรเข้ารอบชิงชนะเลิศยูฟ่าอินเตอร์โตโตคัพ ก่อนที่จะพ่ายต่อแอสตันวิลลา ต่อมาฤดูกาล 2002–03 พวกเขาได้เข้าแข่งขันรอบแบ่งกลุ่มยูฟ่าแชมเปียนส์ลีก และในฤดูกาล 2005–06 พวกเขาเข้ารอบแปดทีมสุดท้ายในรายการยูฟ่าคัพ บาเซิลได้เข้าร่วมการแข่งขันยูฟ่าแชมเปียนส์ลีกถึง 6 ครั้ง มากกว่าสโมสรสวิสอื่น ๆ และยังเป็นสโมสรเดียวที่ผ่านการคัดเลือกเข้ารอบแบ่งกลุ่มอัตโนมัติ
ในฤดูกาล 2011–12 บาเซิลสร้างผลงานอันโดดเด่นในแชมเปียนส์ลีก พวกเขาผ่านเข้ารอบแพ้คัดออกจากการชนะแมนเชสเตอร์ยูไนเต็ดในบ้าน 2–1 จากรอบแบ่งกลุ่ม ต่อมาพวกเขาตกรอบโดยบาเยิร์นมิวนิกจากประตูรวม แม้ว่าพวกเขาจะชนะในบ้านก็ตาม ต่อมาฤดูกาล 2012–13 พวกเขาเข้ารอบรองชนะเลิศของยูฟ่ายูโรปาลีก ก่อนจะแพ้ต่อเชลซี ต่อมาในรอบแบ่งกลุ่ม ยูฟ่าแชมเปียนส์ลีก ฤดูกาล 2013–14 บาเซิลสามารถเอาชนะเชลซีได้ทั้งเหย้าและเยือน แม้ว่าจะตกรอบแบ่งกลุ่มก็ตาม และในฤดูกาลถัดมา พวกเขาอยู่กลุ่มเดียวกับสโมสรยักษ์ใหญ่อย่างเรอัลมาดริดและลิเวอร์พูล แต่ก็สามารถผ่านเข้ารอบแพ้คัดออกได้จากการบุกเสมอ 1–1 ที่แอนฟีลด์ นัดสุดท้ายของรอบแบ่งกลุ่ม แต่พวกเขาก็ตกรอบแพ้คัดออกโดยปอร์ตู
สนามเหย้าของบาเซิลคือ ซังคท์. ยาค็อบ-พาร์ก จุคนได้ 37,500 ที่นั่ง อยู่ในประเภท 4 ดาวจากยูฟ่า ซึ่งเป็นระดับสูงสุด ซังคท์. ยาค็อบ-พาร์ก เปิดใช้งานในปี ค.ศ. 2001 ความจุแรกเริ่มคือ 33,433 ที่นั่ง ต่อมาได้ขยายอัฒจันทร์ส่วน G ทำให้มีความจุเพิ่มเป็น 42,500 ที่นั่ง ใช้จัดการแข่งขันฟุตบอลชิงแชมป์แห่งชาติยุโรป 2008 หลังจากที่จบรายการแข่งขันนี้ เก้าอี้บางตัวได้ถูกถอดออก ความจุจึงลดลงเหลือเพียง 37,500 ที่นั่ง ชื่อเล่นของสนามแห่งนี้คือ "ยอกเกลี" สนามมีภัตตาคารสองแห่ง คือภัตตาคารยูโน และแฮตทริกสปอร์ตบาร์ และยังมีศูนย์การค้า เปิดในวันที่ 1 พฤศจิกายน ค.ศ. 2001 การเดินทาง มีที่จอดรถ 680 คัน และมีสถานีรถไฟ
ซังคท์. ยาค็อบ-พาร์ก เคยใช้จัดการแข่งขันฟุตบอลชิงแชมป์แห่งชาติยุโรป 2008 ทั้งหมด 6 นัด นัดที่สำคัญได้แก่ นัดเปิดสนามระหว่างเจ้าภาพ สวิตเซอร์แลนด์ พบกับ สาธารณรัฐเช็ก และรอบรองชนะเลิศ เยอรมนี พบกับ ตุรกี ลักษณะพิเศษของสนามอยู่ที่โครงสร้างโปร่งแสงที่สามารถเปลี่ยนสีได้ ต่อมาเอฟเฟกต์ได้ถูกนำไปใช้กับอัลลิอันซ์อาเรนาของบาเยิร์นมิวนิก
ก่อนที่ซังคท์. ยาค็อบ-พาร์ก จะถูกสร้างขึ้น บาเซิลเคยลงเล่นสนามเหย้าในแลนด์ฮอฟ และสนามกีฬาซังคท์. ยาค็อบ ซึ่งตั้งอยู่ที่เดียวกันกับซังคท์. ยาค็อบ-พาร์ก ในปัจจุบัน ช่วงที่กำลังก่อสร้างซังคท์. ยาค็อบ-พาร์ก นั้น บาเซิลต้องเล่นที่สนามเหย้าชั่วคราว Stadion Schützenmatte
ในปี ค.ศ. 2016 ซังคท์. ยาค็อบ-พาร์ก ใช้จัดแข่งขันยูฟ่ายูโรปาลีก นัดชิงชนะเลิศ ระหว่างลิเวอร์พูลกับเซบียา
เจ้าชายจีนส์ ดยุกแห่งเวนมอนต์
เจ้าชายจีนส์ ดยุกแห่งเวนมอนต์ ()
เจ้าชายจีนส์ ดยุกแห่งเวนมอนต์ ประสูติเมื่อวันที่ 19 พฤษภาคม พ.ศ. 2508 ทรงเป็นพระบุตรพระองค์ที่ 4 และพระโอรสพระองค์ที่ 2 ใน เจ้าชายเฮนรี เคานต์แห่งปารีส (ประสูติ พ.ศ. 2476) และ ดัชเชสมาเรีย-เทเรซาแห่งเวือร์ทเทิมแบร์ค พระชายาพระองค์แรก โดยพระองค์ทรงเป็นรัชทายาทในการสืบพระอิสริยยศ เคานต์แห่งปารีส ดยุกแห่งฝรั่งเศส แทนที่ เจ้าชายฟร็องซัว เคานต์แห่งเคลมอนต์ พระเชษฐาซึ่งสิ้นพระชนม์ไปเมื่อวันที่ 30 ธันวาคม พ.ศ. 2560 ที่ผ่านมา
พระนาม จีนส์ ของพระองค์นั้นมาจาก เจ้าชายจีนส์ ดยุกแห่งกุสซี พระปัยกาฝ่ายพระชนก
พระองค์ทรงเสกมสมรสกับ ฟิโลโมนา เดอ ทรอนนอส สเตนฮาร์ต รับพระราชทานพระอิสริยยศ เจ้าหญิงฟีโลโมนา ดัชเชสแห่งเวนมอนต์ พระชายา มีพระบุตรดังนี้
คณะบริหารธุรกิจ วิทยาลัยบัณฑิตเอเซีย
คณะบริหารธุรกิจ วิทยาลัยบัณฑิตเอเซีย () เป็น คณะวิชา สังกัดวิทยาลัยบัณฑิตเอเซีย เริ่มดำเนินการจัดการเรียนการสอนตั้งแต่ปีการศึกษา 2545
วาเลินชตัท
วาเลินชตัท () เป็นเมืองในรัฐซังคท์กัลเลิน ประเทศสวิตเซอร์แลนด์ ตั้งอยู่บนชายฝั่งทางตะวันออกของทะเลสาบวาเลิน วาเลินชตัทมีพื้นที่ 45.7 ตารางกิโลเมตร โดยร้อยละ 35 เป็นพื้นที่เพาะปลูก ร้อยละ 40 เป็นป่าไม้ ประชากรของเมืองนี้ร้อยละ 67 นับถือโรมันคาทอลิก รองลงมาร้อยละ 15 นับถือโปรเตสแตนต์
ชตันเซอร์ฮอร์น
ชตันเซอร์ฮอร์น () เป็นภูเขาในประเทศสวิตเซอร์แลนด์ ตั้งอยู่บริเวณพรมแดนระหว่างรัฐนิดวัลเดินกับรัฐออบวัลเดิน ภูเขานี้มียอดสูง 1,898 เมตรเหนือระดับน้ำทะเล มีรถกระเช้าจากเมืองชตันส์เพื่อขึ้นสู่ยอดเขาแห่งนี้ ที่ยอดเขาสามารถมองเห็นทะเลสาบลูเซิร์นได้อย่างชัดเจนแทบจะทุกส่วน ถือเป็นหนึ่งในปลายทางยอดนิยมของนักท่องเที่ยว
ภาพยนตร์ไซไฟ
ภาพยนตร์บันเทิงคดีวิทยาศาสตร์หรือภาพยนตร์ไซไฟ เป็นแนวภาพยนตร์อย่างหนึ่งซึ่งเป็นบันเทิงคดีวิทยาศาสตร์ กล่าวคือมีการอาศัยอุปกรณ์หรือปรากฎการณ์หรือฉากหลังที่เป็นการจินตนาการขึ้นโดยอิงวิทยาศาสตร์ที่ยังไม่ใช่วิทยาศาสตร์โดยทางการปัจจุบัน เช่น สิ่งมีชีวิตนอกโลก โลกต่างดาว ประสาทสัมผัสพิเศษ และการเดินทางข้ามเวลา เป็นต้น รวมถึงสิ่งที่เป็นอนาคต เช่น ยานอวกาศ หุ่นยนต์ ไซบอร์ก การเดินทางระหว่างดวงดาว หรือเทคโนโลยีอื่นๆ บ่อยครั้งภาพยนตร์ไซไฟถูกใช้เพื่อขับเน้นประเด็นทางสังคมหรือการเมือง หรือเพื่อสำรวจประเด็นทางปรัชญา เช่น ความเป็นมนุษย์
แนวภาพยนตร์เช่นนี้มีอยู่ตั้งแต่สมัยภาพยนตร์เงียบ ตั้งแต่การใช้เทคนิกภาพพิเศษโดยจอร์จ เมลีแยร์ ใน "A Trip to the Moon" (1902) ต่อมาจนถึง "Metropolis" (1927) ซึ่งเป็นภาพยนตร์ไซไฟขนาดยาวเรื่องแรก ในช่วงคริสตทศวรรษ 1930-1950 ภาพยนตร์ไซไฟยังถูกมองว่าเป็นภาพยนตร์ทุนต่ำแบบเกรดบี จนกระทั่งสแตนลีย์ คูบริก ทำ "" (1968) ออกฉาย ภาพยนตร์แนวนี้จึงได้รับการยอมรับอย่างจริงจังมากขึ้น ตั้งแต่ปลายคริสตทศวรรษ 1970 หลังจากความสำเร็จของ "Star Wars" ภาพยนตร์ไซไฟทุนสร้างสูงที่มีเทคนิกพิเศษน่าตื่นตาก็ได้รับความนิยมอย่างมากจนมาถึงปัจจุบัน